**pataisytas**

**projektas**

**reg. Nr. T-276**

**2.6. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės mero pavaduotojo darbo užmokesčio nustatymo**

2020 m. sausio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 3 punktu, 18 straipsnio 1 dalimi, 19 straipsnio 11 dalimi, Lietuvos Respublikos valstybės politikų ir valstybės pareigūnų darbo apmokėjimo įstatymo Nr. VIII-1904 5 straipsnio ir priedėlio pakeitimo įstatymu, Pasvalio rajono savivaldybės taryba nusprendžia:

1. Nustatyti Pasvalio rajono savivaldybės mero pavaduotojo Stanislovo Kiudžio darbo užmokestį, kurį sudaro:
	1. pareiginė alga, apskaičiuojama pagal koeficientą 15,3 (pareiginės algos baziniais dydžiais);
	2. priedas už tarnybos Lietuvos valstybei stažą, nurodytas Lietuvos Respublikos valstybės tarnybos įstatymo 47 straipsnio 1 ir 2 dalyse, apskaičiuojamas Lietuvos Respublikos Vyriausybės nustatyta tvarka.
2. Pripažinti netekusiu galios Pasvalio rajono savivaldybės tarybos 2019 m. balandžio 17 d. sprendimo Nr. T1-64 „Dėl Pasvalio rajono savivaldybės mero pavaduotojo paskyrimo“ 2 punktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-12-30

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės mero pavaduotojo darbo užmokesčio nustatymo**

**2019-12-30**

Pasvalys

**1. Problemos esmė**

 Išimtinė savivaldybės tarybos kompetencija – savivaldybės mero pavaduotojo darbo užmokesčio nustatymas.

Lietuvos Respublikos vietos savivaldos įstatymo 16 straipsnio 2 dalies 3 punkte nurodyta, jog savivaldybės mero pavaduotojo darbo užmokestį nustato savivaldybės taryba įstatymų nustatyta tvarka. Lietuvos Respublikos valstybės politikų ir valstybės pareigūnų darbo apmokėjimo įstatyme nurodyta, kad savivaldybės mero pavaduotojo darbo užmokestis susideda iš pareiginės algos (koeficientas padaugintas iš bazinio dydžio) ir priedo už tarnybos Lietuvos valstybei stažą.

Lietuvos Respublikos valstybės politikų ir valstybės pareigūnų darbo apmokėjimo įstatyme nustatyta, kad savivaldybės mero pavaduotojo pareiginei algai taikomas koeficientas nustatomas atsižvelgiant į savivaldybės gyventojų skaičių, nustatytą pagal kalendorinių metų, einančių prieš kalendorinius metus, kuriais vyko paskutiniai savivaldybių tarybų rinkimai, sausio 1 dienos gyvenamąją vietą deklaravusių asmenų ir neturinčių gyvenamosios vietos asmenų apskaitos duomenis, paskelbtus Lietuvos Respublikos gyventojų registro tvarkytojo interneto svetainėje Lietuvos Respublikos gyventojų registro tvarkytojo nuostatuose nustatyta tvarka ir terminais.

 Lietuvos Respublikos valstybės politikų ir valstybės pareigūnų darbo apmokėjimo įstatymo Nr. VIII-1904 5 straipsnio ir priedėlio pakeitimo įstatyme nurodyta, kad savivaldybės, kurios teritorijoje gyvena nuo 15 tūkst. gyventojų iki 50 tūkst. gyventojų, mero pavaduotojui nustatomas pareiginės algos koeficientas 15,3 (baziniais dydžiais).

 Priedą už tarnybos Lietuvos valstybei stažą sudaro vienas procentas už kiekvienus tarnybos Lietuvos valstybei metus, tačiau šio priedo dydis neturi viršyti 30 procentų pareiginės algos. Pasvalio rajono savivaldybės mero pavaduotojo Stanislovo Kiudžio tarnybos Lietuvos valstybei stažas skaičiuojamas nuo 2019 m. balandžio 17 d.

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į tai, kas išdėstyta, siūloma nustatyti Pasvalio rajono savivaldybės mero pavaduotojo darbo užmokestį.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė